open-index/open-wikipedia-markdown huggingface dataset:
დარ მანი

მინი|დარ მანი
**დარმინდერ დარ მანი** (დ. 29 მაისი, 1984 წელი) — ამერიკელი მეწარმე, ვიდეო პროდუსერი, იუთუბერი და ინფლუენსერი. ცნობილია საკუთარი ვიდეო გამომშვები კომპანიის, *Dhar Mann Studios* საშუალებით, რომელიც სოციალური მედია-პლატფორმებისთვის (მაგალითად Youtube), მოკლემეტრაჟიან ვიდეოებს ქმნის. ვიდეოები ძირითადად მცირეწლოვანი მაყურებლებისთვისაა, რომლებშიც ანტაგონისტები მნიშვნელოვან მორალურ გაკვეთილებს სწავლობენ. 2010 წელს, მანმა, საფონდო ბროკერ დერიკ პიტერსონთან ერთად შექმნა კომპანია *weGrow*, რომელიც სამედიცინო მარიხუანისთვის ჰიდროპონიკებს აწარმოებდა. *WeGrow* ორი წლის შემდეგ დაიხურა, ბიზნესპარტნიორებთან შეუთანხმებლობის გამო. 2013 წელს კი დარ მანს თაღლითობაში დაედო ბრალი, რომელსაც საკუთარი უძრავი ქონების კომპანიის, *MannEdge Properties* საშუალებით ახერხებდა. 

## რესურსები ინტერნეტში
* 2024 წლის ტოპ ინფლუენსერები
* იუთუბის მორალური ფილოსოფოსი

კატეგორია: ბიზნესი
კატეგორია: ფსიქოლოგია
კატეგორია: დაბადებული XX საუკუნე
კატეგორია:ცოცხალი ადამიანები
Collide With the Sky

მინი|316x316პქ
**Collide With the Sky** — მესამე სტუდიური ალბომია, ამერიკული პოსტ-ჰარდქორ ბენდის, Pierce The Veil, მიერ. გამოცემულია 2012 წლის 17 ივლისს, *Fearless Records* მიერ. ალბომში შედის ისეთი ჰიტ-სიმღერები, როგორებიცაა *King For A Day*, *A Match Into Water*, *Bulls In The Bronx*, *Hell Above*, რომლებიც დღემდე ბენდის ყველაზე ცნობილი ტრეკებია.   
ბენდის ხელმძღვანელისა და რითმული გიტარისტის, ვიკ ფუენტესის მიხედვით, *King for a Day*, „ისეთი ადამიანების წინაშე საკუთარი თავის დაცვაზეა, რომლებიც ფიქრობენ რომ შენზე უკეთესები არიან, ან შენს გამოყენებას ცდილობენ“. მან ასევე დაამატა რომ ის „გრძნობდა რომ არ იყო საკმარისად "მაგარი", საკმარისად კარგი, ზოგიერთებისთვის. სიმღერა კი დიდ სიბრაზეს, ჩაკეტილ ემოციებსა და ფიქრებს ატარებს“.

#### ალბომის გარეკანი 
ალბომის გარეკანზე საუბრისას, ფუენტესმა თქვა: „ალბომის გამოსახულება გამოხატავს იმ ზედაპირიდან გადახტომას, რომელიც შენს ფეხქვეშ იმტვრევა". ეს იდეა იმედის შთაგონებისთვისაა, იმ ქაოსის გასწვრივ, რომელიც შენ გარშემო ხდება. თუ მიწა ფეხქვეშ ტყდება, შენი პირველი რეაქცია სირბილი და უსაფრთხოების ძებნაა. 
როდესაც არც ხარ დაწმუნებული, ადამიანი ვარდება თუ დაფრინავს. ეს საკუთარი თავის ცხოვრების სირთულეებისგან დაღწევის შესახებაა, და სასოწარკვეთისგან თავდასაღწევად შთაგაგონებს იმედის განცდას“.

## რესურსები ინტერნეტში
* Collide With The Sky
* 2012 წლის საუკეთესო ემო გამოცემები
* PTV-ტოპ 10 სიმღერა
* ბილბორდის ჩარტები

კატეგორია: 2012 წელი მუსიკაში
კატეგორია:Pierce The Veil-ის დისკოგრაფია
კატეგორია: ამერიკელი მომღერლები
კატეგორია: როკ-მუსიკა
Madmans Espirit

მინი|331x331პქ
•	Madmans Esprit — სამხრეთ კორეული შავი მეტალის ბენდი, შთაგონებული Visual Kei-ის მიერ. შეიქმნა 2010 წელს, სეულში. ბენდის ხელმძღვანელი კიუჰო ( *Kyuho*), საკუთარ სტილს როგორც „დეპრესიულ, სუიციდურ, გაშავებულ პოპს“ აღწერს.

Madmans Esprit 2010 წელს, სეულში, სამხრეთ კორეაში შეიქმნა, კიუჰოს  (ინგ. Kyuho) მიერ, რომელსაც საკუთარი თავის არტისტული გამოხატვის დიდი სურვილი ჰქონდა. კიუჰო თავიდანვე ცდილობდა შეექმნა პროექტი, რომელიც გადალახავდა ჩვეულებრივ მუსიკალურ საზღვრებს და გააერთიანებდა მრავალფეროვნებას. 
იაპონური VKei ბენდების, Dir En Grey და X Japan, ესთეტიკითა და ჟღერადობით, ბენდების-Opeth და Radiohead-ის ლირიქსიზმით ღრმად ინსპირირებულმა კიუჰომ მძიმე და ელექტრონულ ინსტრუმენტალებს, ღრმა ლირიკული ტექსტები შეუსაბამა, რომელიც მსმენელს მაქსიმალურად ბუნებრივ და ცოცხალ ემოციას სთავაზობს. 
შავი მეტალის, პოსტ-როკის და Visual Kei-ს ელემენტების შერწყმით კიუჰომ საკუთარი მუსიკალური პროექტი წამოიწყო, რომელიც ბენდის მთავარი სტილი გახდა-დეპრესიული, სუიციდური გაშავებული პოპი (Depressive suicidal blackened pop).

#### ამჟამინდელი წევრები: 
* **Kyuho Lee (叫號)** - ვოკალი და სხვა დანარჩენი
* **Juho** - გიტარა
* **Somyul** – გიტარა
* **Geon** - ბას გიტარა
* **Limu** - დრამები

## რესურსები ინტერნეტში
* კორეული ბენდები, რომლებიც უნდა იცოდეთ
* ინტერვიუ Madmans Espirit-თან
* Madmans Espirit-Metal archive

კატეგორია: კორეული მუსიკა
კატეგორია: მძიმე როკი
კატეგორია: ბლეკ-მეტალი
კატეგორია: 2010-იანი წლები მუსიკაში
The Jaws of Life

**The Jaws of Life** — ამერიკული როკ ბენდის, Pierce the Veil, მეხუთე სტუდიური ალბომი. გამოცემულია 2023 წლის 10 თებერვალს. ეს ბენდის პირველი ალბომია, დრამერ-მაიკ ფუენტესის გარეშე, რომელმაც კრიმინალური ისტორიის გამო ჯგუფი დატოვა. ალბომში შემავალმა სინგლმა, *Pass The Nirvana* (2022 წლის 1 სექტემბერი), ბენდს უდიდესი ყურადღება მოუტანა, 2016 წლის ალბომის, *Misadventures*, გამოშვების შემდეგ. ალბომი დაანონსდა 2022 წლის 11 ნოემბერს, მეორე სინგლის, *Emergency Contact*,  გამოშვების შემდეგ. მესამე სინგლი-''Even When I'm Not With You* გამოვიდა 2023 წლის 12 იანვარს. ალბომმა კრიტიკოსებისგან ძირითადად პოზიტიური შეფასება მიიღო. 

2016 წელს, Pierce The Veil-მა მეოთხე ალბომი, *Misadventures*, გამოსცა. ბენდი ალბომის პოპულარიზაციისთვის მონაწილეობდა ტურებში, 2016 წლის ივნისიდან 2017 წლის მაისამდე. 2017 წლის ნოემბერში, პლატფორმა Twitter-ზე ორმა ქალმა, მაიკ ფუენტესს ძალადობის ფაქტებითა და ფოტო-ვიდეო მტკიცებულებებით, ბრალდებები წაუყენა. ბრალდებების შემდეგ ბენდი დრამერ მაიკ ფუენტესს გამოეყო. 2020 წლის აპრილში, ჯგუფმა იუთუბ არხზე სახლიდან გამოაქვეყნა სიმღერის, *Hold On Till May*, პერფორმანსი, რომელშიც სხვა წევრებთან ერთად მაიკ ფუენტესიც ფიგურირებდა. ამან სოციალურ მედიაში კონტროვერსია წარმოქმნა, დატოვებდა თუ არა დრამერი ბენდს. ვოკალისტმა და გიტარისტმა, ვიკ ფუენტესმა განაცხადა რომ მაიკი ბენდის წევრი 2017 წლიდან აღარ იყო და არც მომდევნო ალბომში მიიღებდა მონაწილეობას.
 
ბენდმა ალბომზე, *The Jaws Of Life*, მუშაობა 2018 წელს დაიწყო, რომლის შესახებაც მინიშნებებს ვიკ ფუენტესი აქვეყნებდა სოციალურ პლატფორმებე. ალბომზე მუშაობისას, ფუენტესმა საკმაოდ დიდი დრო გაატარა MxPx-ის ვოკალისტ, მაიკ ჰერერასთან სტუდიაში. ჩანაწერის ნაწილები, მათ შორის *Emergency Contact'' ჰერერას სტუდიაშია დაწერილი. 

## რესურსები ინტერნეტში
* The Jaws Of Life
* PTV უახლესი ალბომი-The Jaws Of Life
* მაიკ ფუენტესის კონტროვერსია
* PTV უახლესი სინგლი-Pass The Nirvana
* ავსტრალიური ჩარტები

კატეგორია: როკ-მუსიკა
კატეგორია: ამერიკელი მომღერლები
კატეგორია:Pierce The Veil-ის დისკოგრაფია
კატეგორია: 2023 წელი მუსიკაში
2 Chainz

**ტაუჰიდ კ. ეპსი** (დ. 12 სექტემბერი, 1977, ჯორჯია, აშშ) — ცნობილი როგორც *2 Chainz* (ძველი სახელი *Tity Boi*), არის ამერიკელი რეპერი და მსახიობი. პოპულარობა მოიპოვა  ჰიპ-ჰოპ დუეტში, Playaz Circle-ის მონაწილობისას, რომელიც მან თანამემამულე რეპერ Earl "Dolla Boy" Conyers-თან ერთად ჩამოაყალიბა. დუეტმა ხელი მოაწერა კონტრაქტს ჯორჯიელ რეპერ Ludacris-ის ლეიბლთან Disturbing tha Peace და ცნობილი გახდა 2007 წელს სინგლით "Duffle Bag Boy" (ლილ უეინი-ს მონაწილეობით).

2012 წლის თებერვალს ეპსმა გააფორმა სოლო კონტრაქტი ლეიბლ Def Jam Recordings-თან (Universal Music Group-ის ნაწილი). იმავე წლის აპრილში კანიე უესტი-ის სინგლზე "Mercy" მისი მონაწილეობით პირველად მიაღზია Billboard Hot 100-ს სოლო შემსრულებლის სტატუსით, სიმღერამ 13-ე პოზიცია დაიკავა. ამას მოჰყვა სინგლები "No Lie" (დრეიკ-თან ერთად) და "Birthday Song" (კანიე უესტ-თან ერთად), რეებმაც RIAA-სგან ორჯერ პლატინის სტატუსი მიიღეს და გზას დაუგეს მის დებიუტურ სტუდიურ ალბომოს *Based on a T.R.U. Story* (2012) წარმატებას. ალბომმა, მიუხედავად შერეული რექციისა კრიტიკოსებისგან, Billboard 200-ის სათავეში მოხვდა და პოპულარულ სინგლ "I'm Different" შეიცავდა. მისმა მეორე ალბომმა *B.O.A.T.S. II: Me Time* (2013) უკეთესი შეფასება მიიღო, თუმცა კომერციულად ოდნავ ჩამორჩა წინამორბედს. ამის შემდეგ მან გამოუშვა ალბომები: *ColleGrove* (2016), *Pretty Girls Like Trap Music* (2017), *Rap or Go to the League* (2019), *So Help Me God!* (2020) და ''Dope Don't Sell Itself* (2022). 2024 წელს ის Def Jam-დან წავიდა, ლილ უეინ-თან ერთად გამოშვებული კოლაბორაციული ალბომის *Welcome 2 Collegrove'' (2023) შექმნის შემდეგ.

ეპსმა მოიპოვა გრემის ჯილდო საუკეთესო რაპ წარმოდგენითვის Chance the Rapper-ის სინგლზე "No Problem" მონაწილეობით (საერთო ჯამში მას ექვსი ნომინაცია აქვს). მის სხვა გამარჯვებებია სამი BET ჯილდო (11 ნომინაციიდან) და ხუთი BET Hip Hop ჯილდო (19 ნომინაციიდან). მას ასევე ჰქონდა საკუთარი შოუ Vice TV-ზე სახელწოდებით Most Expensivest, სადაც ის სამომხმარებლო ნივთებს ახასიათებდა; შოუ ოთხი სეზონი გაგრძელდა.

## რესურსები ინტერნეტში
* ოფიციალური გვერდი
* spotify-ის გვერდი
* i tunes-ის გვერდი

კატეგორია:დაბადებული 12 სექტემბერი
კატეგორია:დაბადებული 1977
კატეგორია:ამერიკელი რეპერები
კატეგორია:ამერიკელი მსახიობები
პედროსა-დელ-პრინსიპე

**პედროსა-დელ-პრინსიპე** () — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ბურგოსის პროვინციის ოდრა-პისუერგის კომარკის შემადგენლობაში.  ფართობი — 28,411 კმ². მოსახლეობა — 169 კაცი (2020 წ.).

## იხილეთ აგრეთვე
* ბურგოსის მუნიციპალიტეტები

## რესურსები ინტერნეტში
* პედროსა-დელ-პრინსიპეს მუნიციპალიტეტის ოფიციალური საიტი

## სქოლიო
კატეგორია:ბურგოსის მუნიციპალიტეტები
სუბსტანცია (ფილმი)

**სუბსტანცია (ფილმი)** — ამერიკული საშინელებათა ჟანრის ფილმი, პრემიერა შედგა 2024 წლის 19 მაისს, *77-ე Cannes Film Festival*-ზე. ფილმი თეატრალურად Mubi-ს მიერ გამოიცა გაერთიანებულ სამეფოსა და შეერთებულ შტატებში, 2024 წლის 20 სექტემბერს. საფრანგეთში- Metropolitan Filmexport-ის მიერ, 2024 წლის 6 ნოემბერს. ფილმის მთლიანმა შემოსავალმა შეადგინა 77 მლნ. დოლარი, ბიუჯეტი კი 17.5 მლნ. დოლარი იყო, გამომდინარე აქედან, იგი Mubi-ს ყველაზე  მაღალშემოსავლიანი ფილმი გახდა. ფილმმა კრიტიკული წარმატება და უდიდესი დაფასება მოიპოვა, მათ შორის 5-5 ნომინაცია 97-ე აკადემურ დაჯილდოებასა და 82-ე ოქროს გლობუსის დაჯილდოებაზე. დემი მურმა საკუთარი პერფორმანსისთვის ოქროს გლობუსის ჯილდო მოიპოვა ნომინაციით Best actress - Motion Picture - Musical or Comedy. ფილმს ახასიათებს გროტესკი, სატირული ელემენტები, ჰიპერრეალისტური სურათები. „სუბსტანცია“ **ფარგეთის** მეორე მხატვრული ფილმია, „შურისძიების“ შემდეგ. სოციუმის მხრიდან ქალთა სხეულებზე ზეწოლით შთააგონებული ფარგეთი, სცენარს ორი წლის განმავლობაში წერდა, შეადგინა ჯგუფი, საფრანგეთში, გაერთიანებულ სამეფოსა და ამერიკაში სცენების გადასაღებად. ძირითადი ფოტოგრაფია საფრანგეთში, 108 დღის განმავლობაში მიმდინარეობდა. ფილმში გამოყენებულია პიერ-ოლივერის პროსთეტული მაკიაჟი, გრიმი, თოჯინები, 21000 ლიტრი ყალბი სისხლი. 

## რესურსები ინტერნეტში
* The Substance
* [ფინანსური ინფორმაცია](https://www.the-numbers.com/movie/The-Substance-(2024))
* დემი მური და მარგარეტ ქუალი

კატეგორია: კინო
კატეგორია: XXI საუკუნის ფილმები
კატეგორია: ფილმები
კატეგორია: ამერიკელი მსახიობები
კატეგორია: ოქროს გლობუსი
მესამე

**მესამე** — მიხეილ ჯავახიშვილის მოთხრობა.

## შინაარსი 
მოთხრობაში მოქმედება 1912-1926 წლებში ვითარდება. 32 წლის ირინე — მოთხრობის პროტაგონისტი — თავის წარსულ ცხოვრებას იხსენებს. მისი ახალგაზრდობის წლები დაემთხვა დრამატულ მოვლენებს მსოფლიოსა და საქართველოს ისტორიაში — პირველ მსოფლიო და რუსეთის სამოქალაქო ომებს, საქართველოს დემოკრატიული რესპუბლიკის გამოცხადებას და დაცემას და ბოლოს — საქართველოს გასაბჭოებას. ირინემ ბევრი იბრძოლა იმისათვის, რომ მშვიდად ეცხოვრა და ეპოვა თავისი წილი ბედნიერება, მაგრამ, ომებმა, პოლიტიკურმა არეულობამ და ეპიდემიამ ამაო გახადა მისი მონდომება: დაკარგა მშობლები, დაენგრა ორი ოჯახი და გულიდან მოსწყდა ორი შვილი. მოთხრობის უკანასკნელ თავში ეს რეტროსპექტიული მონათხრობი წარმოდგება, როგორც ირინეს აღსარება თავისი ძველი ნაცნობის  — სანდროს წინაშე, ამ უკანასკნელისაგან სიყვარულის ახსნის პასუხად, რათა წარსულმა კითხვის ნიშნები არ დატოვოს მათ ურთიერთობაში და ცხოვრებისაგან ტანჯულმა ორმა ადამიანმა ერთად შეძლოს ბედნიერი მომავლის შენება.

## ეპოქა 
მოთხრობა მიხეილ ჯავახიშვილის შემოქმედების ე.წ. მეორე პერიოდს მიეკუთვნება, მაგრამ, მწერალმა მასში უხვად გამოიყენა ის ცხოვრებისეული გამოცდილება, რომელიც უშუალოდ მიიღო ჯერ კიდევ 1905-1907 წლებში, ჟურნალისტური მოღვაწეობის დროს, შემდგომ კი —  საფრანგეთში ემიგრაციაში ცხოვრების პერიოდში.  მწერალი კარგად იცნობდა ალავერდის სპილენძის მაღაროების სამუშაო პირობებს და თავის დროზე წერილიც კი უძღვნა მას ("ორიოდე დღე ალავერდის მადანში"), ხოლო პარიზში გატარებულმა რამდენიმე წელმა კი მას ფრანგული ე.წ. ბურჟუაზიული საზოგადოების, მისი ბუნებისა და ჩვევების ცოდნაც შესძინა. მოთხრობაში მოკლე, მაგრამ, მრავლისმეტყველი რეპლიკებით აისახება საქართველოს დემოკრატიული რესპუბლიკის რთული პოლიტიკური ვითარება, მისი ძლიერი დამოკიდებულება "დიდ მოთამაშეებზე"  — გერმანიაზე, დიდ ბრიტანეთსა და რუსეთზე, რაც რიგითი მოქალაქეების ცხოვრებაზეც მნიშვნელოვან გავლენას ახდენს.

პროტაგონისტი ქალის ცხოვრების მხატვრული აღწერით მიხეილ ჯავახიშვილმა მკითხველის განსასჯელად გამოიტანა ქალთა ემანსიპაციის საკითხიც, რითიც მწერალი ჯერ კიდევ თავისი ჟურნალისტური მოღვაწეობის დროს იყო დაინტერესებული (წერილები: "ქალთა მოძრაობის ისტორიიდან", "ქალთა საარჩევნო უფლებები ავსტრალიაში".. ). განათლებამ ხელი შეუწყო ქალებს, რომ უფრო თამამად წარმოეჩინათ საკუთარი თავი როგორც საზოგადოებრივ, ისე — პირად ურთიერთობებში. თუმცა, ამას მხარი ვერ აუბა ერთი მხრივ იმდროინდელი საზოგადოების მკაცრმა მორალმა, რომელიც ქალისაგან ქმრის მორჩილებასა და ოჯახში ყოფნას ითხოვდა, მეორე მხრივ კი — კანონმდებლობამ, რომელიც ქალს უუფლებოდ ტოვებდა განქორწინების შემთხვევაში.

## პერსონაჟები 
* ირინე — პროტაგონისტი, მთხრობელი
* ჟან შოვერი — ფრანგი ინჟინერი, ირინეს პირველი ქმარი
* ეჟენი — ირინესა და ჟან შოვერის ვაჟი
* სანდრო — ღარიბი ოჯახის შვილი, ჟან შოვერის მოსამსახურე და მოწაფე, შემდეგ — ინჟინერი და "წითელი დირექტორი".
* შალვა შურმანიძე — ირინეს დანიშნული, შემდეგ — მეორე ქმარი
* სანდრიკო — ირინესა და შალვას ვაჟი
* ელო — ირინეს ნათესავი და უახლოესი მეგობარი, შემდეგ — შალვა შურმანიძის ცოლი.

## სქოლიო
კატეგორია:მიხეილ ჯავახიშვილის ნაწარმოებები
კატეგორია:ქართული რომანები
კატეგორია:პოლიტიკური რომანები
კატეგორია:ისტორიული რომანები
კატეგორია:სოციალური რომანები
კატეგორია:რეალისტური რომანები
კატეგორია:ლიტერატურული რეალიზმი
ჩალაღანთეფე

[მინი|ჩალაღანთეფეში ნაპოვნია ადამიანის თავის ქალა ტრეპანაციის კვალით. მე-5 ათასწლეული ძვ.წ ე. [აზერბაიჯანის ისტორიის ეროვნული მუზეუმი, ბაქო]]
**ჩალაღანთეფე** () — ენეოლითის ხანის ნასახლარი აზერბაიჯანში, აღდამის რაიონის სოფელ აფეთლის მახლობლად. არქეოლოგიური გათხრების შედეგად აქ აღმოჩენილია საცხოვრებელი და სამეურნეო დანიშნულების ნაგებობების ნაშთები, თიხის ჭურჭელი და სამარხები.

ნასახლარზე გამოვლენილია ალიზის აგურით ნაგები მრგვალი ფორმის შენობები. ერთ-ერთი საცხოვრებლის კედელი შეღებილია ცაცხვის ნაყენით და ზედაპირზე წითელი საღებავითაა დაფარული. სამეურნეო დანიშნულების ერთ ნაგებობაში, რომელიც ხანძრისგანაა განადგურებული, აღმოჩნდა ნახშირად ქცეული ხორბლისა და ქერის მარცვლები. სხვა შენობაში მიწაში ჩაფლული სამი დიდი ზომის დოქი გამოვლინდა.

ჩალაღანთეფეს მოსახლეობა ბინადარ ცხოვრებას ეწეოდა, მისდევდა მიწათმოქმედებასა და მესაქონლეობას. ფართოდ იყენებდნენ ხელოვნურ მორწყვას. ნასახლარზე მრავლადაა აღმოჩენილი მატერიალური კულტურის ნიმუშები - ქვისა და ძვლის იარაღები, კერამიკული ნაწარმი. განსაკუთრებით აღსანიშნავია თიხისგან გამოძერწილი.

მიცვალებულებს კრძალავდნენ საცხოვრებელი სახლების იატაკის ქვეშ ან ეზოებში, ზოგჯერ მოხრილ პოზაში, მდიდრული სამარხეული ინვენტარით. ერთ-ერთ სამარხში 2000-ზე მეტი სამკაული აღმოჩნდა.

ნახშირის ნიმუშების რადიოკარბონული ანალიზის საფუძველზე ნამოსახლარი თარიღდება ძვ.წ. V ათასწლეულის პირველი ნახევრით. 1983 წელს აღდამში გახსნილ პურის მუზეუმში ჩალაღანთეფეზე აღმოჩენილი არტეფაქტები უძველეს ექსპონატებს წარმოადგენდა.

## სქოლიო 
კატეგორია:აზერბაიჯანის არქეოლოგიური ძეგლები
გრენადერი

მინი|პორტუგალიელი გრენადერები
**გრენადერი**—ჯარისკაცი,რომელიც გადიოდა სხვებისგან განსხვავებულ და სპეციფიკურ წვრთნას ხელის ყუმბარის (გაზის ან ცეცხლოვანი ასაფეთქებლის) სროლაში. ტერმინი გრენადერი პირველად გვხვდება მე-16 საუკუნეში,თუმცა ამ დროს მათი დანაყოფი არ არსებობდა და ისინი შერეულნი იყვნენ ქვეით ჯარისკაცებთან. მე-17 საუკუნეში მოხდა გადალაგება და გრენადერებს ცალკე ადგილი მიუჩინეს ბატალიონებში. 

## ისტორია 
მე-17 საუკუნეში გრენადერთა პოპულარობამ იმატა,რადგან გრანატის სროლაში გაწვრთნილი ჯარისკაცები გამოირჩეოდნენ სიმამაცით და გამბედაობით-გრანატის პირველი ნიმუშები და ზოგადად პიროტექნიკა არ იყო ტექნიკურად გამართული,ხშირ შემთხვევაში ის ფეთქდებოდა და აფეთქებას ჯარისკაცის სიცოცხლეც ეწირებოდა. ამ მიზეზით,გრენადერებს ბევრად მაღალი ანაზღაურება,პრივილეგიები და სხვებისგან გამორჩეული,დახვეწილი ფორმები ჰქონდათ. გარდა ამისა,ისინი შეიარაღებულნი იყვნენ ხანჯლებითა და ხმლებით,რათა ბარიკადებში ან ხალხის მასაში გზა გაეკაფათ. ჯარისკაცების ამ ტიპს ყველაზე ხშირად შეხვდებოდით დაპყრობითი ომების ან სანგრებიდან ბრძოლის დროს. 

## გრენადერები მსოფლიო ომების პერიოდში 
მე-18 საუკუნის შემდეგ გრენადერების პოპულარობამ საგრძნობლად იკლო,რადგან ნაკლებად ხდებოდა ასაფეთქებელი იარაღის წარმოება. პირველ მსოფლიო ომში დაიწყო ხელყუმბარის სასროლი წვრთნები. ევროპაში კვლავ გაჩნდა გრენადერების ბატალიონის არსებობის საჭიროება,თუმცა მე-20 საუკუნის ბატალიონები ბევრად განსხვავდებოდა ადრინდელისგან. გაწვრთნილი ჯარისკაცები მონაწილეობდნენ როგორც ხელყუმბარის სროლაში,ასევე ხიშტიანი იარაღით დაპირისპირებაშიც. გარდა ამისა,მათ პრივილეგიების ნაცვლად მეტი პასუხისმგებლობა ეკისრებოდათ. I და II მსოფლიო ომების შემდეგ გრენადერის პოზიცია გაქრა და მხოლოდ ისტორიულ კონტექსტში მოიაზრება.

## წყაროები ინტერნეტში 
* britannica.com
* oxford english dictionary
* საქართველოს პარლამენტის ეროვნული ბიბლიოთეკა
კატეგორია:გრენადერები
Visual Kei

მინი|Visual Kei|322x322პქ
Visual kei (იაპ.**ヴィジュアル系**, აბრევიატურით *V-Kei*) — იაპონური მუსიკოსების კატეგორია, რომლებიც ფოკუსირდებიან ექსტრავაგანტულ სასცენო კოსტიუმებზე. მიმდინარეობა 1980-იანი წლების იაპონიაში ჩაისახა. *Bounce*-ის წევრი, კოჯი დეჯიმა, წერს რომ *Visual Kei* არაა სფეციფიკური ჟღერადობა, მაგრამ „ბენდის უნიკალური მსოფლმხედველობისა და/ან მათი ვიზუალური სილამაზის გარშემო არსებობს, რომელიც ძირითადად კოსტიუმებითა და მაკიაჟით გამოიხატება“.  როდესაც V-Kei ნებისმიერ მუსიკალურ მიმდინარეობას შეიძლება მოიცავდეს, იგი უშუალოდ ისეთი ბენდებისგან მომდინარეობს რომლებიც გლამ-როკის, მძიმე მეტალის, პანკ-როკის, გოთიკური როკის ჟანრებისაა. 

**Visual kei**-ის ჩამოყალიბება დაიწყო ბენდებიდან: ''X Japan, Dead End, Buck-Tick, D'erlanger,* და *Color*, გაგრძელდა 1990-იან წლებში ბენდებით - *Luna Sea, Glay, L'Arc-en-Ciel,* და *Malice Mizer*. The მიმდინარეობის წარმატება  2000-იანებშიც გაგრძელდა, *Gackt*-ისა და ბენდების: *Dir En Grey, the Gazette, Alice Nine, Girugamesh,* და *Versailles'' მეშვეობით. ამ პერიოდს კრიტიკოსებმა **Neo-Visual Kei** (იაპ. **ネオ・ヴィジュアル系**) უწოდეს. 

## რესურსები ინტერნეტში
* იაპონური როკი
* Visual Kei
* ტერმინის წარმოშობა
* იაპონური გოთიკური ლოლიტას უკვდავი ფენომენი
კატეგორია: გოთიკური როკი
კატეგორია: პანკ-როკი
კატეგორია: მძიმე მეტალი
კატეგორია:1980-იანი წლების მუსიკალური ჯგუფები
კატეგორია: 1990-იანი წლების მუსიკალური ჯგუფები
კატეგორია: მუსიკის ჟანრები
კატეგორია: იაპონური მუსიკა
სიბარისი

**სიბარისი** (ძვ. ბერძ.: Σύβαρις; იტალ. Sibari) — მნიშვნელოვანი ძველი ბერძნული ქალაქი, რომელიც მდებარეობდა ტარანტოს ყურის სანაპიროზე, თანამედროვე კალაბრიაში, იტალია. 

ქალაქი ძვ.წ. დაახ. 720 წელს, აქაველებისა და ტროიძენელი დევნილების მიერ დაარსდა. აქაელებმა ასევე დააარსეს ახლომდებარე დიდი ქალაქი კროტონი, 10 წლის შემდეგ. სიბარისმა ნაყოფიერი მიწებისა და აქტიური საზღვაო მიმოსვლის გამო დიდი სიმდიდრე მოიხვეჭა და ცნობილი იყო როგორც ბერძნული არქაული სამყაროს ყველაზე ეკონომიკურად უზრუნველყოფილი კოლონია.

ქალაქი ძვ.წ. 510 წელს, კროტონის მიერ განადგურდა, ხოლო მაცხოვრებლები იძულებულნი გახდნენ გადასახლებულიყვნენ.

## სქოლიო
კატეგორია:მიტოვებული დასახლებები
კატეგორია:მიტოვებული დასახლებები იტალიაში
კატეგორია:ძვ. წ. 720-იანები
კატეგორია:ძვ. წ. 510-იანები
Panic! at the Disco

მინი|Panic! at the Disco
**Panic! at the Disco** — ამერიკული პოპ-როკ ბენდი, შექმნილი ლას-ვეგასში, ნევადაში, 2004 წელს, ბავშვობის მეგობრების-რაიან როსის, სპენსერ სმიტის, ბრენტ უილსონისა და ბრენდონ იურის მიერ. აღნიშნული განლაგება წლების განმავლობაში შეიცვალა და 2015-2023 წლებში ბრენდონ იურის სოლო პროექტს წარმოადგენს. 
ბენდმა პირველი დემო ჩანაწერები ჯერ კიდევ უმაღლესი სკოლის პერიოდში ჩაწერა. ცოტა ხნის შემდეგ კი სადებიუტო სტუდიური ალბომი-''A Fever You Can't Sweat Out (2005)* გამოუშვეს. პოპულარობა მოიპოვეს მეორე სინგლის, *I Write Sins Not Tragedies* მიერ და ალბომმა “triple platinum” სტატუსი მოიპოვა ამერიკის შეერთებულ შტატებში. 
ბენდის მეორე ალბომი 2008 წელს გამოვიდა - *Pretty Odd*. მას წინ უძღვოდა სინგლი *Nine in the Afternoon*. ამ ალბომმა უდიდესი წინსვლა მოიტანა დებიუტის შემდეგ. როსი და უალკერი ჯგუფს გამოეყვნენ, რადგან იურის და სმიტს აბსოლუტურად გასხვავებული გეგმები ჰქონდათ ბენდისთვის. როსმა და უალკერმა დამოუკიდებელი ბენდი *Young Veins'' შექმნეს, სმიტი და იური კი **Panic! at the Disco**-ში დარჩნენ.
მინი|Brendon Urie

## რესურსები ინტერნეტში
* Panic! at the Disco ბიოგრაფია
* ცნობილი ადამიანები ლას-ვეგასის სკოლიდან
* ბიბისის ცნობები ბენდზე
* ინტერვიუ P!ATD-თან
კატეგორია: პოპ-როკი
კატეგორია: 2004 წელი მუსიკაში
კატეგორია: 2000-იანი წლები მუსიკაში
კატეგორია: 2010-იანი წლები მუსიკაში
კატეგორია: ამერიკული ჯგუფები
კატეგორია: ამერიკელი მომღერლები
დაკვირვება

, ესტონეთი]]
**დაკვირვება** — საბუნებისმეტყველო მეცნიერებებში ქმედება ან შემთხვევა რაღაცის გააზრების ან აღქმის, ინფორმაციის პირველადი წყაროდან მოპოვებისა. ცოცხალ არსებებში დაკვირვება გრძნობის ორგანოებს იყენებს. მეცნიერებაში დაკვირვება ასევე შეიძლება აღნიშნავდეს მონაცემების აღქმას და ჩანიშვნას სამეცნიერო ინსტრუმენტების გამოყენებით. ტერმინი შეიძლება ეხებოდეს სამეცნიერო საქმიანობის დროს შეგროვებულ ნებისმიერ მონაცემს. ჩაწერილი მონაცემები შესაძლოა იყოს აღწერითი ან რაოდენობრივი.

## სქოლიო
კატეგორია:შემეცნება
კატეგორია:მეცნიერების ეპისტემოლოგია
კატეგორია:ექსპერიმენტები
კატეგორია:ცოდნა
კატეგორია:პერცეფცია
კატეგორია:მეცნიერული მეთოდი
კატეგორია:ცოდნის წყარო
კინტანაელესი

**კინტანაელესი** () — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ბურგოსის პროვინციის ლა-ბურების კომარკის შემადგენლობაში.  ფართობი — 17,47 კმ². მოსახლეობა — 44 კაცი (2020 წ.).

## იხილეთ აგრეთვე
* ბურგოსის მუნიციპალიტეტები

## რესურსები ინტერნეტში
* კინტანაელესის მუნიციპალიტეტის ოფიციალური საიტი

## სქოლიო
კატეგორია:ბურგოსის მუნიციპალიტეტები
Millionaires (ჯგუფი)

მინი|Millionaires Warped Tour-ზე|336x336პქ
**Millionaires (ჯგუფი)** — ამერიკული ელექტრონული მუსიკალური ჯგუფი, **მელისა მარი გრინის** და **მერედით ჰურლის** შემადგენლობით. ჯგუფი 2007 წლის აგვისტოში შეიქმნა, თავდაპირველად მელისა და **ელისონ გრინის** და **დანი ართოდის** შემადგენლობით. ჯგუფი დაუფარავი ლირიკისა და ელექტროპოპის ინსტრუმენტალის მქონე დისკოგრაფიით გამოირჩევა, მათმა იმიჯმა და ტექსტებმა წლების განმავლობაში არაერთი კონტროვერსია გამოკვეთა.
ბენდმა სამი EP გამოუშვა, ასევე რამდენიმე სინგლი, მათ შორის *Stay the Night*, რომელმაც გაერთიანებული სამეფოს მუსიკალურ ჩარტებში მოწინავე პოზიცია დაიკავა, სადებიუტო ალბომთან, *Tonight* (2013 წლის მარტი), ერთად.  2016 წელს გამოიცა სინგლი, პროდიუსერ უეიდ მარტინთან ერთად, სახელით - ''When I'm Single.
''

## რესურსები ინტერნეტში
* Millionaires- როგორც Kesha-ს წინამორბედები
* Myspace არქივი

კატეგორია: ამერიკელი მომღერლები
კატეგორია: ამერიკული ჯგუფები
კატეგორია: 2010-იანი წლები მუსიკაში
კატეგორია: 2007 წელი მუსიკაში
კატეგორია: პოპ-მუსიკა
ინოვაცია

**ინოვაცია** — ახალი ტექნოლოგიების, შრომის ორგანიზაციისა და მართვის პროგრესული ფორმების დანერგვა წარმოებაში, პროდუქციის ახალ სახეობათა ათვისება. ეს ტერმინი ხშირად გამოიყენება სიტყვა „გამოგონების” სინონიმად და დაკავშირებულია წარმოებრივი პროცესების ტექნოლოგიურ სრულყოფასთან, თუმცა, ინოვაცია უფრო ფართო ცნებაა, ვიდრე გამოგონება. იგი გამოგონების კომერციულ გამოყენებას გულისხმობს.  

ინოვაცია ხშირად ხდება უფრო ეფექტური პროდუქტების, მომსახურების, ტექნოლოგიების, ხელოვნების ნიმუშების, ბიზნეს-მოდელების განვითარებისას, რომლებსაც ინოვატორები მარკეტებისათვის, საზოგადოების ან მთავრობისათვის ხელმისაწვდომს ხდიან.
## სქოლიო
კატეგორია:ინოვაცია
კატეგორია:დიზაინი
კატეგორია:პროდუქციის მენეჯმენტი
კატეგორია:მეცნიერება და ტექნოლოგიური დარგები
მწვანე ბიზნესი

**მწვანე ბიზნესი** (ან მდგრადი ბიზნესი) — საწარმო, რომელსაც აქვს (ან მიზნად ისახავს) მინიმალური უარყოფითი ზეგავლენა ან პოტენციურად დადებითი გავლენა გლობალურ ან ადგილობრივ გარემოზე, საზოგადოებაზე, თემზე ან ეკონომიკაზე. ეს ბიზნესები ჯგუფდებიან სხვადასხვა გაერთიანებებში და მათ ხანდახან მოიხსენიებენ როგორც „მწვანე კაპიტალიზმს“.  მდგრადი ბიზნესი ხშირად ატარებს პროგრესულ გარემოსდაცვით და ადამიანის უფლებების პოლიტიკას. ზოგადად, ბიზნესი მწვანედ ითვლება, თუ ის შეესაბამება შემდეგ ოთხ კრიტერიუმს:  
# ბიზნესი თავის ყველა გადაწყვეტილებაში ითვალისწინებს მდგრად განვითარებას. 
# ის აწარმოებს ეკოლოგიურად უსაფრთხო პროდუქციას ან მომსახურებას რომელიც ანაცვლებს არა-მწვანე პროდუქტებს და/ან მომსახურებებს.
# მოწინააღმდეგებზე უფრო მწვანე ხედვები აქვს. 
# ბიზნეს-ოპერაციებში მუდმივად ფიქრობს გარემოს დაცვაზე.

## სქოლიო
კატეგორია:მდგრადი ბიზნესი
კატეგორია:გარემოს მდგრადობა
კატეგორია:მდგრადი განვითარება
სამოსატის ექსპედიცია

**სამოსატის ექსპედიცია** — განხორციელდა ჯერ კიდევ დაუგვირგვინებელი მეფე ბალდუინ I იერუსალიმელის მიერ, მას შემდეგ, როდესაც მას ედესის თანამეფისნაცვლობა მიენიჭა პირველ ჯვაროსნულ ლაშქრობებში. მისი მთავარი მიზანი სამოსატას ემირატების - ედესის კომერციული და სამხედრო კონკურენტის განადგურება იყო. ექსპედიცია განხორციელდა 1098 წლის 14 თებერვლიდან 20 თებერვლამდე.

## წინაპირობა
ბალდუინმა, თანამეფისნაცვლად კურთხევის შემდეგ გადაწყვიტა, რომ იმისათვის, რომ მის ახალ სამფლობელოს შემოგარენი სრულად ემართა და მტკიცე კავშირები გაება ბიზანტიასთან დასავლეთში, ხოლო ჯვაროსნებთან (რომლებიც ანტიოქიის ალყაში იდგნენ) სამხრეთში, სამოსატას განადგურება იყო საჭირო. ედესის სომეხმა ქრისტიანმა მოსახლეებმა ენთუზიაზმით მიიღეს მისი გეგმა, და მათი ჯარის მთავარი ნაწილი თანამეფისნაცვალს გაჰყვა. მან ლაშქრობა დაიწყო 14 თებერვალს, და თან ახლდა სომეხი პრინცი კონსტანტინე გარგარელი.

## ლაშქრობა
მიუხედავად ედესის ჯარების დახმარებისა, ლაშქრობა ბალდუინის სასარგებლოდ არ წარიმართა. ედესელები უგერგილო, გამოუცდელი მეომრები იყვნენ, და მათ სამოსატას თურქებმა სწრაფად შეუტიეს, მათგან ათასი მაინც ბრძოლაში დახოცეს. მიუხედავად ამისა, ბალდუინმა წმ. ჯონის სოფლის ირგვლივ გარიზონის დაჭერა მოახერხა, რომელიც დედაქალაქთან ახლოს იყო. აქედან მან ქალაქში თურქების შესვლა-გამოსვლის გაკონტროლება შეძლო, რითიც მათ ედესის შემოგარენში თავისუფალი მოძრაობა აეკრძალათ. 

## სქოლიო
კატეგორია:პირველი ჯვაროსნული ლაშქრობის ბრძოლები
კომედიური ფილმი

კომედიური ფილმისათვის - *„ახალი დროება"* (1936).]]
**კომედიური ფილმი** — ფილმის ჟანრი, რომელიც ხაზს უსვამს იუმორს. ეს ფილმები შექმნილია მაყურებლის გასართობად და გასაცინებლად. ამ ჟანრის ფილმებს, როგორც წესი, აქვს ბედნიერი დასასრული, თუმცა ამაში შავი იუმორი არ მოიაზრება. კომედია კინოში ერთ-ერთი უძველესი ჟანრია და ის მომდინარეობს თეატრის კლასიკური კომედიიდან. ყველაზე ადრეული მუნჯი კომედიური ფილმები ხშირად ეყრდნობოდნენ ფიზიკურ იუმორსა და ბუფონადას.

## სქოლიო
კატეგორია:კომედიური ფილმები
კატეგორია:კინემატოგრაფიული ჟანრები
Malice Mizer

მინი|Malice Mizer-Deep Sanctuary V, Transylvania-ს შესრულებისას|359x359პქ
**Malice mizer** — იაპონური Visual Kei, როკ ბენდი 1992-2001 წლებში. იგი დიდ ყურადღებას იპყრობდა როგორც მუსიკით, ასევე, ლაივ-შოუებით, რომლებშიც მდიდრულ ისტორიულ კოსტიუმებს იყენებდნენ და სცენებით, რომლებიც დეკორაციებითა და წყობით თეატრალურ გარემოს ჰგავდა.
ბენდი შეიქმნა გიტარისტების, მანასა (Mana) და კოჯის (Közi) მიერ. მათი ისტორიის განმავლობაში ბენდმა განლაგება და იმიჯი, არაერთხელ შეიცვალა, მანა, კოჯი და ბასისტი იუკი (Yu~ki) კი, მუდმივი წევრები რჩებოდნენ. 
ბენდის ადრეული მუსიკა და თემები ძლიერ ინსპირირებული იყო ფრანგული და კლასიკური ელემენტებით, შემდეგ კი ფრანგულმა რომანტიზმმა და გოთიკურმა ასპექტებმა იქონია დიდი გავლენა. 
მსმენელისთვის საყვარელი და ყველაზე გამორჩეული პერიოდი, ბენდში, გაქტისა (Gackt) და დრამერი კამის (Kami) მოღვაწეობის პერიოდია. *„მალის მიზერი“* Visual Kei-ს დიდ ოთხეულში შედიოდა ''La'cryma Christi, Fanatic Crisis* და *Shazna*-სთან ერთად.
ბენდის მეოთხე და ყველაზე წარმატებული ალბომი Merveilles (1998) 2021 წელს Kerrang!-ის 13 აუცლებლად მოსასმენ იაპონურ როკ და მეტალის ალბომების ჩამონათვალში შევიდა. 
მაგრამ, ბენდის წარმატება მოკლე ხანს გაგრძელდა, 2001 წელს გამოცხადდა შემოქმედებითი პაუზა, განუსაზღვრელი დროით.

## იხილეთ აგრეთვე
Malice Mizer-ოფიციალური ვებსაიტი
## რესურსები ინტერნეტში
* Malice Mizer
* *kerrang!''
* Gackt-ის შესახებ

კატეგორია: იაპონური კულტურა
კატეგორია: როკ-მუსიკა
კატეგორია: იაპონური მუსიკა
კატეგორია: გოთიკური როკი
კატეგორია:1990-იანი წლები მუსიკაში
კატეგორია: 1992 წელი მუსიკაში
კატეგორია: Visual Kei
მულტიპოლარობა

**მულტიპოლარობა**-''საერთაშორისო ურთიერთობებში მულტიპოლარული სისტემაა, როდესაც სამი ან მეტი ძლიერი ქვეყანა ან ქვეყნების ჯგუფი დომინირებს გლობალურ სცენაზე. ეს ქვეყნები ხშირად გაერთიანებულნი არიან სამხედრო-პოლიტიკურ ალიანსებში ან კოალიციებში, რათა თავი დაიცვან საფრთხეებისგან. K. Waltz-ის აზრით, ამ წყობამ შეიძლება გამოიწვიოს მეტი გაურკვევლობა და უნდობლობა დიდ სახელმწიფოებს შორის, რამაც შეიძლება გაზარდოს არასტაბილურობის რისკი.

მრავალპოლარულ სისტემაში ძალაუფლება უფრო თანაბრად არის გავრცელებული. მშვიდობიანი მრავალპოლარობის მაგალითი იყო შეკრება, რომელიც გაგრძელდა ნაპოლეონის ომების შემდეგ ყირიმის ომამდე. ამ დროის განმავლობაში ევროპის დიდი სახელმწიფოები რეგულარულად იკრიბებოდნენ გლობალური და ადგილობრივი საკითხების განსახილველად. მრავალპოლარობის სხვა მაგალითები მოიცავს  მსოფლიო ომებს, პირველ მსოფლიო ომს, მეორე მსოფლიო ომს, ოცდაათწლიან ომს და პერიოდებს, როგორიცაა მეომარი სახელმწიფოების პერიოდი ჩინეთში და სამი სამეფოს პერიოდი.

## რესურსები ინტერნეტში
ბირთვული ტექნოლოგია, მრავალპოლარულობა და საერთაშორისო სტაბილურობა
მულტიპოლარული ენერგეტიკული სისტემები და საერთაშორისო სტაბილურობა
კატეგორია:საერთაშორისო ურთიერთობები
მწვანე წიგნი

**მწვანე წიგნი**- *არის ლიბიის ლიდერის მუამარ კადაფის პოლიტიკური ნაშრომი, რომელიც პირველად გამოიცა 1975 წელს. იგი ასახავს კადაფის ხედვას მმართველობის, ეკონომიკისა და საზოგადოების შესახებ, რომელიც მხარს უჭერს პირდაპირი დემოკრატიის სისტემას, სადაც ძალაუფლება ხალხის ხელშია. წიგნი, მაო ძედუნის პატარა წითელი წიგნის გავლენით, უარყოფს როგორც კაპიტალიზმს, ასევე კომუნიზმს, ხელს უწყობს სოციალიზმს და თვითმმართველობას ადგილობრივი საბჭოების მეშვეობით. მარტივი სტილით დაწერილი, იგი ფართოდ იყო გავრცელებული როგორც ლიბიაში, ასევე საერთაშორისო დონეზე.
მინი

მწვანე წიგნი ცენტრალური გახდა კადაფის მმართველობისთვის, მისი იდეები ლიბიის სახელმწიფო პოლიტიკის საფუძველს წარმოადგენს. 1976 წელს გამოიცა ინგლისურ-არაბული გამოცემა. თუმცა, 2011 წლის ლიბიის სამოქალაქო ომის დროს, კადაფის წინააღმდეგ პროტესტის გამწვავების გამო, წიგნის ასლები დაწვეს და მისადმი მიძღვნილი ძეგლები დაანგრიეს, რაც მისი რეჟიმისა და პოლიტიკური ფილოსოფიის დასასრულის სიმბოლოა.*

## რესურსები ინტერნეტში
ლიბია: ისტორია და რევოლუცია
კომუნიზმის პრინციპები
მწვანე წიგნი

კატეგორია:მუამარ კადაფის წიგნები
კატეგორია:პოლიტიკური წიგნები
კატეგორია:სოციალისტური მოღვაწეობა
გვიდო კროზეტო

**გვიდო კროზეტო** (, დ. 19 სექტემბერი, 1963, კუნეო) — იტალიელი ბიზნესმენი და პოლიტიკოსი.

## ბიოგრაფია
გვიდო კროზეტო დაიბადა 1963 წლის 19 სექტემბერს კუნეოში მეწარმეების ოჯახში. მისი მშობლები 1980-იანი წლების ბოლოდან აწარმოებდნენ სასოფლო-სამეურნეო ტექნიკას და კროზეტო მამის გარდაცვალების შემდეგ, 17 წლის ასაკში, სათავეში ჩაუდგა კომპანიას. მან დაამთავრა კლასიკური ლიცეუმი, სწავლობდა ტურინის უნივერსიტეტის ეკონომიკისა და კომერციის ფაკულტეტზე, მაგრამ არ დაუმთავრებია, რაც დაკავშირებული იყო გაზეთ „Corriere della Sera“-ს მიერ წამოჭრილ სკანდალთან. კროზეტომ უმაღლეს განათლებასთან დაკავშირებით ინტერვიუში გაკეთებულ განცხადებას „პატარა უწყინარი ტყუილი“ უწოდა.

მან თავისი პოლიტიკური კარიერა ქრისტიან-დემოკრატიული პარტიის რიგებში დაიწყო — 1985 წლიდან 1990 წლამდე ახალგაზრდული ორგანიზაციის რეგიონული ორგანიზაციის მდივნის თანამდებობაზე და შემდეგ ეროვნულ დონეზე ახალგაზრდული პოლიტიკის საკითხებზე პასუხისმგებელი პირის პოზიციაზე. 1988 წელს გახდა ჯოვანი გორიას მთავრობაში ეკონომიკური მრჩეველი, 1990 წლიდან 2004 წლამდე კი იყო მარენის მერი კუნეოს პროვინციაში, ხოლო 1999 წლიდან 2009 წლამდე იყო პროვინციის საბჭოს წევრი, სადაც ხელმძღვანელობდა „Forza Italia“-ს ფრაქციას. 2003 წლიდან 2009 წლამდე იყო პარტიის რეგიონალური ფილიალის მდივანი პიემონტში და პასუხისმგებელი იყო პარტიაში საკრედიტო და ინდუსტრიულ პოლიტიკაზე ეროვნულ დონეზე ფრაქცია „თავისუფლების ხალხის“ ჩამოყალიბებამდე.

2001 წლის 30 მაისიდან 2013 წლის 14 მარტამდე იყო XIV, XV და XVI მოწვევის იტალიის დეპუტატთა პალატის წევრი ჯერ ფრაქცია „Forza Italia“-ში, შემდეგ ფრაქცია „თავისუფლების ხალხიდან“.

2008 წლის 8 მაისიდან 2011 წლის 16 ნოემბრამდე ეკავა თავდაცვის სამინისტროში უმცროსი სახელმწიფო მდივნის პოსტი სილვიო ბერლუსკონის მეოთხე მთავრობაში.

2012 წელს აირჩიეს კუნეო-ლევალდიჯის აეროპორტის დირექტორთა საბჭოს პრეზიდენტად. მაგრამ მცირე ხნის შემდეგ, 2012 წლის ოქტომბერში, მან თანამდებობა დატოვა. 

2012 წლის 20 დეკემბერს მან და ჯორჯა მელონმა გამოაცხადეს „თავისუფლების ხალხისგან“ გასვლისა და ახალი პარტიის, „იტალიის ძმების“ ჩამოყალიბების შესახებ.

2013 წლის არჩევნების წინ, მან კენჭი იყარა სენატში ემილია-რომანიაში „იტალიის ძმების“ სიით  და დამარცხდა.

2014 წლის მაისში მან მონაწილეობა მიიღო ევროპის არჩევნებში „იტალიის ძმების“ სიით, მაგრამ პარტიამ 4%-იანი ბარიერი ვერ გადალახა.

2014 წელს მან დატოვა აქტიური პოლიტიკური საქმიანობა საჰაერო კოსმოსის, თავდაცვისა და უსაფრთხოების სფეროში იტალიური კომპანიების ფედერაციის პრეზიდენტად არჩევის შემდეგ (Federazione delle aziende italiane per l’aerospazio, difesa e sicurezza), მაგრამ 2018 წლის იანვარში იგი ხელმძღვანელობდა „იტალიის ძმების“ საარჩევნო სიებს პიემონტის ყველა რაიონში და ლომბარდიის ზოგიერთ ოლქში.

2018 წლის 28 იანვარს იგი აირჩიეს „იტალიის ძმების“ პარტიის კოორდინატორად.

2022 წელს გვიდო კროზეტო იტალიის რესპუბლიკის პრეზიდენტობის კანდიდატად იქნა დასახელებული.

2022 წლის 22 ოქტომბერს, როდესაც მელონის მთავრობა ჩამოყალიბდა, კროზეტომ მიიღო თავდაცვის მინისტრის პორტფელი.

კროზეტოს მეტსახელია — პოლიფემოსი, ის დაახლოებით ორი მეტრის სიმაღლისაა და 130 კგ-ს იწონის.

## სქოლიო
კატეგორია:იტალიელი კაცები საქმიანობის მიხედვით
კატეგორია:იტალიელი პოლიტიკური მოსამსახურეები
კატეგორია:ცოცხალი ადამიანები
მიკროსოციოლოგია

**მიკროსოციოლოგია**-*მიკროსოციოლოგია არის სოციოლოგიის ერთ-ერთი მთავარი ანალიზის დონე, რომელიც ფოკუსირებულია ადამიანთა ყოველდღიურ სოციალურ ურთიერთქმედებებზე და მათი ქცევის ბუნებაზე მცირე მასშტაბზე, პირისპირ. ამ მიდგომის ფარგლებში განსაკუთრებული ადგილი უჭირავს ფენომენოლოგიას. მეთოდოლოგიებში შედის სიმბოლური ინტერაქციონიზმი და ეთნომეთოდოლოგია, რაც განსაკუთრებით გავლენას ახდენს სხვადასხვა აკადემიური მიმართულებებზე, როგორიცაა მიკროლინგვისტიკური კვლევები და სხვა სოციალური ქცევის ასპექტები. 

მიკროსოციოლოგიაში განხილული თეორიები კონცენტრირდება მცირე მასშტაბებზე, როგორიცაა ინდივიდები და მათი ყოველდღიური ურთიერთობები. ისინი უარყოფენ სისტემურ მიდგომას და ტვინადებენ ერთეულ აქტებსა და მათ ურთიერთქმედებას. *

## რესურსები ინტერნეტში
George Ritzer
კატეგორია:მეთოდები სოციოლოგიაში
კომპიუტერული მოდელირება

**კომპიუტერული მოდელირება** — კომპიუტერულ მეცნიერებაში, მოდელირება წარმოადგენს პროგრამული უზრუნველყოფის ან სისტემების (პროგრამული უზრუნველყოფა + აპარატურა) აღწერას ფორმალური ენების გამოყენებით. მაგალითად, Use-Case-Model ხშირად გამოიყენება პროგრამის მოდელირებისათვის. ეს მოდელი იყენებს როგორც ფორმალურ ენას, ისე ბუნებრივი ენის ნაწილებს და ჩვეულებრივ აღინიშნება გრაფიკულად. თუმცა, ის არ წარმოადგენს პროგრამის სრულ აღწერას, არამედ მიზნად ისახავს პროგრამის გარკვეული ასპექტების გააზრებას.

მოდელირების საქმიანობა ხშირად დაკავშირებულია ანალოგიებთან. ეს შეიძლება ეხებოდეს მექანიკურ მოვლენებს, სადაც მათემატიკური მეთოდები გამოიყენება კონკრეტული მოვლენის ან ინტელექტუალური პროცესების ანალოგიის შექმნისთვის, რომელიც შემდგომ გამოიყენება მინითეორიის ფორმირებაში. ასევე, კომპიუტერული მეთოდები გამოიყენება რთული მოვლენების ურთიერთქმედების შესამუშავებლად და სოციალური ურთიერთობების სქემების დასამუშავებლად. სოციალურ ფენომენებსა და პროცესებში ხშირად ხდება მოდელირება, სადაც მოდელის მნიშვნელობა და სარგებლიანობა განისაზღვრება იმით, თუ რამდენად წარმატებით შეუძლია მას წინასწარმეტყველება.

## რესურსები ინტერნეტში
მოდელირება
მარქსისტული ჰუმანიზმი

მინი| მარქსისტული ჰუმანიზმის ლოგო
**მარქსისტული ჰუმანიზმი** — ფილოსოფიური და პოლიტიკური  მოძრაობა, რომელიც სათავეს იღებს კარლ მარქსის სახელიდან. კარლ მაქსი მუშაობდა და განიხილავდა ადამიანის მსოფლმხედველობას, ფოკუსირდებოდა ადამიანის ბუნებაზე, მის როლზე ამ სამყაროში, თუ რამდენად მნიშვნელოვანია იგი და ადამიანის სოციალურ მდგომარეობაზე სახელმწიფოს მიხედვით.  რადგან, ჰუმანიზმი  ყველაზე მაღლა ადამინს, მის როლსა და ფასეულობებს აყენებდა. სწორედ ამ მსოფლმხედველობამ ძალიან დიდი როლი ითამაშა ადამიანების აყვავებასა და განვითარებაზე. მარქსისტული ჰუმანიზმიც სწორედ ასეთ თემებსა და საკითხებს იხილავს. ასევე ადამიანურ საკითხებსაც მარქსი თავად იძიებდა.

## რესურსები ინტერნეტში
* 21 საუკუნეში მარქსი
* მარქსისტული ჰუმანიზმის ინიციატივები
*  ჰობგობლინის ჟურნალი  მარქსისტული ჰუმანიზმზე

კატეგორია:ჰუმანიზმი
კატეგორია:მარქსიზმი
ნინო ძოწენიძე

**ნინო ძოწენიძე** (დ. 24 აპრილი, 1980, ქუთაისი, საქართველოს სსრ) — ქართველი მომღერალი.
8 წლის ასაკიდან მღეროდა ანსამბლში „ტეტრაქორდი“. დაამთავრა ივანე ჯავახიშვილის სახელობის თბილისის სახელმწიფო უნივერსიტეტი. 

## რესურსები ინტერნეტში 
* 
*

კატეგორია:ქართველი მომღერლები
კატეგორია:დაბადებული 1980
გაბალის განძი

**გაბალის განძი** () — სხვადასხვა პერიოდის მონეტების განძების კრებული, რომელიც აღმოჩენილია კავკასიის ალბანეთის დედაქალაქ გაბალას ნაქალაქარზე, თანამედროვე აზერბაიჯანის ტერიტორიაზე.

## აღმოჩენის ისტორია 
პირველი განძი 1950-იან წლებში აღმოჩნდა. მასში შედიოდა სასანიანი მმართველის კავად I-ის (488-531) მონეტები.

1964 წელს აღმოჩენილი მეორე განძი შეიცავდა პართიის მეფის გოტარზ II-ის დრაქმას, რომის იმპერატორების ოტონის, ვესპასიანეს, ტრაიანესა და ადრიანეს მონეტებს, აგრეთვე სასანიანი მმართველის ბაჰრამ II-ის (274-291) 150-ზე მეტ მონეტას.

1966 წელს აღმოჩენილი მესამე განძი შედგებოდა 700 ელინისტური ხანის ვერცხლის მონეტისგან (მათ შორის 170 უცხოური). კოლექციაში შედის ალექსანდრე მაკედონელის შვიდი დრაქმა, პართიელი მმართველების (არშაკი, მითრიდატე I, ფრაატ II), თრაკიელი მეფის ლისიმაქეს, სელევკიდი მეფეებისა და ბერძნულ-ბაქტრიის სამეფოს მმართველების ტეტრადრაქმები. განძი დამალული ყოფილა ძვ.წ. 120 წელს და შემთხვევით აღმოჩნდა სამშენებლო ქვის მოპოვებისას.

1976 წელს აღმოჩენილი მეოთხე განძი XI საუკუნის პირველი ნახევრით თარიღდება. იგი შეიცავს 53 მთლიან და 1298 დაზიანებულ მონეტას, მოჭრილს რავვადიდთა, შადადიდისა და შირვანშაჰების სახელმწიფოებში.

ერთ-ერთი განძი აღმოჩნდა გაბალადან სამხრეთ-აღმოსავლეთით ორი კილომეტრის დაშორებით, მდინარე ყარაჩაის მარჯვენა ნაპირზე მდებარე სამარხში. სასოფლო-სამეურნეო სამუშაოების დროს მონეტები მიმოიფანტა ბორცვის სამხრეთ ნაწილში.

განძებში ყველაზე ადრეულია ალექსანდრე მაკედონელის დრაქმები, მოჭრილი ქალაქ კოლოფონში. ხშირი მიმოქცევის გამო მონეტები მნიშვნელოვნად გაცვეთილია.

დრაქმების ავერსზე ალექსანდრე მაკედონელის სახელით გამოსახულია ჰერაკლეს თავი ლომის ტყავში, ხოლო რევერსზე - ტახტზე მჯდომარე ზევსი არწივითა და კვერთხით.

ლისიმაქეს სახელით მოჭრილი ტეტრადრაქმების ავერსზე გამოსახულია ალექსანდრე მაკედონელის თავი დიადემით და ამონის რქით, რევერსზე კი - ჩაფხუტიანი ქალღმერთი ათენა მჯდომარე პოზაში.

გაბალას განძები მოწმობს, რომ კავკასიის ალბანეთში ფართოდ იყო გავრცელებული ალექსანდრე მაკედონელის სახელით მოჭრილი მონეტები. სელევკიდური მონეტები კი ალბანეთის ბაზრებზე ძვ.წ. II საუკუნის 80-იანი წლებიდან ჩნდება.

## სქოლიო 
კატეგორია:აზერბაიჯანის არქეოლოგიური ძეგლები
რებოლიედო-დე-ლა-ტორე

**რებოლიედო-დე-ლა-ტორე** () — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ბურგოსის პროვინციის პარამოსის კომარკის შემადგენლობაში.  ფართობი — 50,509	კმ². მოსახლეობა — 106 კაცი (2020 წ.).

## იხილეთ აგრეთვე
* ბურგოსის მუნიციპალიტეტები

## რესურსები ინტერნეტში
* რებოლიედო-დე-ლა-ტორეს მუნიციპალიტეტის ოფიციალური საიტი

## სქოლიო
კატეგორია:ბურგოსის მუნიციპალიტეტები
მურადხანის განძი

**მურადხანის განძი** () — შუა საუკუნეების ვერცხლის მონეტების განძი, რომელიც აზერბაიჯანის ქურდამირის რაიონის სოფელ მურადხანში აღმოჩნდა.

## აღმოჩენა და შესწავლა 
2012 წლის გაზაფხულზე სოფელ მურადხანში ჩატარებული არქეოლოგიური გათხრების დროს 1134 მონეტისგან შემდგარი განძი გამოვლინდა. კვლევების შედეგად დადგინდა, რომ მონეტები მოჭრილია შირვანშაჰების მმართველობის პერიოდში შამახიში, დერბენტში, ბაქოში, გაბალასა და არდებილში.

განსაკუთრებულ ინტერესს იწვევს არდებილში მოჭრილი მონეტა, რომელიც მხოლოდ ერთი ეგზემპლარითაა წარმოდგენილი. აზერბაიჯანელი ნუმიზმატის აკიფ გულიევის აზრით, ეს მონეტა იმ პერიოდშია მოჭრილი, როდესაც არდაბილი შირვანშაჰების სახელმწიფოს შემადგენლობაში შევიდა.

მონეტების ზედაპირი მთლიანად დაჟანგული და გამწვანებული იყო, რის გამოც თავდაპირველად მათ სპილენძის მონეტებად მიიჩნევდნენ. ამის გამო განძი ქურდამირის ისტორიულ-მხარეთმცოდნეობის მუზეუმს გადაეცა, როგორც სპილენძის მონეტების საგანძური.

აზერბაიჯანის პრეზიდენტთან არსებული მეცნიერების განვითარების ფონდის საგრანტო კონკურსში პირველი ადგილი მოიპოვა მურადხანის განძის კატალოგმა, რომელიც აზერბაიჯანის მეცნიერების აკადემიის ნუმიზმატიკის განყოფილების თანამშრომლებმა შეადგინეს.

## სქოლიო 
კატეგორია:აზერბაიჯანის არქეოლოგიური ძეგლები
კატეგორია:აზერბაიჯანის ისტორია
დაბალი პოლიტიკა

**დაბალი პოლიტიკა**-*დაბალი პოლიტიკა ეხება საკითხებს, რომლებიც პირდაპირ არ არის დაკავშირებული ქვეყნის გადარჩენასთან, როგორიცაა ეკონომიკა და სოციალური საკითხები. ის ყურადღებას ამახვილებს ხალხის კეთილდღეობაზე და სოციალურ უსაფრთხოებაზე. რობერტ კიოჰანი და ჯოზეფ ნაი განმარტავენ, რომ წარსულში საერთაშორისო ურთიერთობები ძირითადად ეროვნული უსაფრთხოების (მაღალი პოლიტიკა) გარშემო ტრიალებდა. თუმცა დღეს საერთაშორისო ურთიერთობები უფრო რთულია და მოიცავს საკითხებს, როგორიცაა დაბალი პოლიტიკა.
 
რეალიზმი საერთაშორისო ურთიერთობებში ორიენტირებულია მხოლოდ მაღალ პოლიტიკაზე და იგნორირებას უკეთებს დაბალ პოლიტიკას. მეორე მხრივ, ლიბერალური თეორია, რომელსაც სჯერა რთული ურთიერთდამოკიდებულების, დაბალ პოლიტიკას მნიშვნელოვანად თვლის, მაგრამ არ უგულებელყოფს მაღალი პოლიტიკის მნიშვნელობას.*

## რესურსები ინტერნეტში
კრიტიკული გადაფასება 

კატეგორია:პოლიტოლოგიის ტერმინოლოგია
სიუდად-რეალის მუნიციპალიტეტები

300px|მინი|სიუდად-რეალის მდებარეობა ესპანეთის რუკაზე
სიუდად-რეალის პროვინცია () შედის კასტილია-ლა-მანჩის ავტონომიურ გაერთიანებაში და შედგება 102 მუნიციპალიტეტისაგან. ესპანეთის ადგილობრივი თვითმმართველობის კანონის () თანახმად მუნიციპალიტეტი წარმოადგენს სახელმწიფოს ტერიტორიული მოწყობის ძირითად სუბიექტს, რომლის ძირითადი ელემენტებია ტერიტორია, მოსახლეობა და ადგილობრივი ადმინისტრაცია. თითოეულ მუნიციპალიტეტს აქვს საბჭო, კომისია (მინისტრთა კაბინეტის მსგავსი) და ყავს მერი (ალკალდი). მუნიციპალური საბჭოს წევრებს ირჩევენ პროპორციული არჩევნების გზით.

სიუდად-რეალის მუნიციპალიტეტები ერთიანდებიან ექვს კომარკაში: კამპო-დე-კალატრავა (24 მუნიციპალიეტეტი), ვალიე-დე-ალკუდია (14), ლა-მანჩა (20), მონტესი (16), კამპო-დე-მონტიელი (18), სიერა-მორენა (10).

სიუდად-რეალის პროვინციის ფართობია 19 813 კმ² და 2020 წლის მონაცემებით მოსახლეობის რაოდენობა შეადგენს 495 045 მაცხოვრებელს. დედაქალაქია სიუდად-რეალი, რომელიც მოსახლეობის მიხედვით ყველაზე დიდი მუნიციპალიტეტია. ფართობით ყველაზე დიდია ალმოდოვარ-დელ-კამპო (1208,27 კმ²) ხოლო ფართობით ყველაზე პატარაა — კარაკუელ-დე-კალატრავა (9,92 კმ²).

## მუნიციპალიტეტების სია
## რუკა
## რესურსები ინტერნეტში
* 
* 

## სქოლიო
*
აბენოხარი

**აბენოხარი** () — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების სიუდად-რეალის პროვინციის ვალიე-დე-ალკუდიის კომარკის შემადგენლობაში.  ფართობი — 423,43 კმ². მოსახლეობა — 1351 კაცი (2020 წ.).

## იხილეთ აგრეთვე
* სიუდად-რეალის მუნიციპალიტეტები

## რესურსები ინტერნეტში
* აბენოხარის მუნიციპალიტეტის ოფიციალური საიტი 

## სქოლიო
კატეგორია:სიუდად-რეალის მუნიციპალიტეტები
კატეგორია:სიუდად-რეალის ქალაქები
გვიდო ფონ პირკე

**გვიდო ფონ პირკე** (; დ. 30 მარტი, 1880, ჰირშშტეტენი, ვენის მახლობლად — გ. 17 აპრილი, 1966, ვენა) — ავსტრიელი მეცნიერი, სარაკეტო ტექნოლოგიის ერთ-ერთი პიონერი. მან გამოაქვეყნა რამდენიმე ტრაექტორიის გამოთვლა კოსმოსური მისიებისთვის.

## ბიოგრაფია
განსხვავებით მისი ძმის კლემენს ფონ პირკესაგან, რომელიც ექვსი წლით უფროსი იყო და მოგვიანებით გახდა პედიატრიის უნივერსიტეტის პროფესორი, გვიდო ფონ პირკემ გადაწყვიტა გაეგრძელებინა ტექნიკური კურსი, 1898-1902 წლებში სწავლობდა მანქანათმშენებლობას ვენასა და გრაცში. ის იყო კოსმოსური მოგზაურობის ასოციაციის წევრი და 1926 წელს ვენაში მაღალი სიმაღლის კვლევის სამეცნიერო საზოგადოების ერთ-ერთი თანადამფუძნებელი. 1928 წელს მან გამოაქვეყნა გამოთვლები კოსმოსური ზონდების ტრაექტორიების შესახებ ვენერის, მარსის, იუპიტერისა და სატურნისათვის. მან ასევე მან ჩაატარა გამოთვლები მარსზე პილოტირებული ფრენისთვის. პირკემ შეიმუშავა ბერლინის მახლობლად „სარაკეტო ტრასაზე“ (რაკეტების სამეცნიერო და ტექნიკური კვლევის ექსპერიმენტული ველი) კვლევის ჩატარების პროგრამა და იყო მისი ერთ-ერთი შემქმნელი. მეორე მსოფლიო ომის შემდეგ ძირითადად დაკავებული იყო კოსმონავტიკის პოპულარიზაციით. 

მის პატივსაცემად მთვარის ერთ-ერთ კრატერს ეწოდა პირკე.

## რესურსები ინტერნეტში
*ПИРКЕ́ ГВИДО ФОН — old.bigenc.ru

## სქოლიო
სიუდად-რეალი

**სიუდად-რეალი** () — ქალაქი და მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების სიუდად-რეალის პროვინციის კამპო-დე-კალატრავის კომარკის შემადგენლობაში. სიუდად-რეალის პროვინციის დედაქალაქი. ფართობი — 285 კმ². მოსახლეობა — 75 504 კაცი (2020 წ.).

## ისტორია
ქალაქი დაარსდა 1255 წელს სახელწოდებით „ვილა რეალი“ („სამეფო ქალაქი“) ალფონსო X-ის მეფობის დროს. მეფემ მას უბოძა ქარტია, რომელიც კუენკას მოდელს მიჰყვებოდა. ის არ დაარსებულა ცარიელ ადგილზე, არამედ აშენდა პოსუელო-დე-სან-ხილზე, პატარა დასახლებაზე, რომელიც ალარკოსის მიწებს ეკუთვნოდა. როგორც სამეფო დომენის დამოუკიდებელი ანკლავი კალატრავის სამხედრო ორდენის ტერიტორიაზე, თავდაპირველად განვითარება გაჭირდა. ვილა-რეალის გავლენით შეშფოთებულმა კალატრავის ორდენის ხელმძღვანელებმა ახლომდებარე მიგელტურაში კონკურენტი ბაზარი დააარსეს, რათა ქალაქის ეკონომიკური საქმიანობისთვის ხელი შეეშალათ.

ებრაელები მალევე დასახლდნენ ვილა-რეალში. საშუალო ზომის ებრაული თემის არსებობა უკვე 1290 წელს დასტურდება დოკუმენტებით, ვილა-რეალის დაარსებიდან მხოლოდ სამი ათწლეულის შემდეგ.

დაძაბულობა ვილა-რეალსა და კალატრავის ორდენს შორის კულმინაციას მიაღწია 1323 წლისთვის, რაც შეიარაღებულ კონფლიქტში გადაიზარდა.

1346 წელს ვილა-რეალმა კასტილიის კორტესს უმასპინძლა.

ადგილობრივი ებრაული თემი („ალხამა“) დიდწილად განადგურდა 1391 წლის დარბევების შედეგად. ანტისემიტიზმის ადგილობრივი მიზეზი გამყარებული იყო ებრაელების მიერ კალატრავას ორდენთან XIV საუკუნის განმავლობაში დადებული გარიგებებით და მათი, როგორც მევახშეების ადგილობრივი რეპუტაციით.

კასტილიის მეფე ხუან II-მ 1420 წელს ვილა-რეალს ქალაქის სტატუსი მიანიჭა და ის „სიუდად-რეალად“ („სამეფო ქალაქად“) გადაიქცა. იმ დროისთვის ქალაქს სავარაუდოდ 2000-ზე მეტი მცხოვრები არ ჰყავდა და მიუხედავად იმისა, რომ ერთხელ კორტესს უმასპინძლა, რეგიონში მთავარი ქალაქი მაინც ალმაგრო იყო.

კათოლიკე მონარქების დროს იბერიის სამეფოების გაერთიანების შემდეგ, სიუდად-რეალი 1691 წელს ლა-მანჩის პროვინციის დედაქალაქი გახდა. ამ ფაქტმა ხელი შეუწყო მის ეკონომიკურ განვითარებას, რაც რამდენიმე მნიშვნელოვანი შენობის მშენებლობით გამოიხატა. 1755 წლის ლისაბონის მიწისძვრამ ამ შენობების დიდი ნაწილი გაანადგურა. 1809 წელს, ნახევარკუნძულის ომის დროს, ფრანგულმა ჯარებმა დაამარცხეს ესპანური არმია და დაიკავეს ქალაქი, ადგილობრივი საავადმყოფო კი თავიანთ შტაბ-ბინად და ყაზარმად გამოიყენეს.

1833 წლის ტერიტორიული დაყოფის შემდეგ სიუდად-რეალის პროვინციის შექმნისას, პროვინციის დედაქალაქის სტატუსს ეცილებოდნენ ქალაქები ალმაგრო და მანსანარესი, რომლებსაც XIX საუკუნის შუა პერიოდში მსგავსი მოსახლეობა ჰყავდათ. თუმცა, პროვინციის დედაქალაქის სიუდად-რეალიდან გადატანის მცდელობები წარუმატებელი აღმოჩნდა.

ქალაქის ცენტრის დიდი ნაწილი ესპანეთის სამოქალაქო ომის დროს განადგურდა.

## გეოგრაფია
ქალაქს აქვს ცივი ნახევრად მშრალი კლიმატი, ცივი ზამთრით (სიმაღლის გამო) და ცხელი ან ძალიან ცხელი მშრალი ზაფხულით. კასტილია-ლა-მანჩის სხვა ქალაქების მსგავსად, ნალექები მთელი წლის განმავლობაში მწირია. მას აქვს იბერიის ნახევარკუნძულის ერთ-ერთი ყველაზე დიდი წლიური ტემპერატურის ამპლიტუდა, რომელიც აღემატება 20.0°C-ს.

## სქოლიო
კატეგორია:სიუდად-რეალის მუნიციპალიტეტები
კატეგორია:სიუდად-რეალის ქალაქები
ყალბი პროფილი (2023 წლის კოლუმბიური სერიალი)

ყალბი პროფილი ─ არის კოლუმბიური დრამატული, რომანტიული და თრილერის ჟანრის ვებ სატელევიზიო სერიალი რომელიც გადაიღო პაბლო  ილიანესმა და მწარრმოებელმა კომპანია TIS Productions-მა მიერ კომპანია ნეტფლიქსისთვის.

მასში მთავარ როლებს კაროლინა მირანდა და როდოლფო სალასი ასრულებენ. სერიალის პრემიერა 2023 წლის 31 მაისს შედგა, 2023 წლის 13 ივნისს Netflix-მა განაახლა სერიალი მეორე სეზონით, რომლის პრემიერა შედგა 2025 წლის 8 იანვარს შედგა.

## შინაარსი 
ახალგაზრდა მოცეკვავე გოგონა კამილა, რომელიც ლას ვეგასის ერთ-ერთ კლუბში მოცეკვავედ მუშაობს, შემთხვევით გაიცნობს ფერნანდო კასტელს, რომელიც პროფესიით არის ექიმი, მათ მალევე შეუყვარდებათ ერთმანეთი, თუმცა ფერნანდო ყოველგვარი ახსნის გარეშე გაუჩინარდება, კამილა დაეჭვდება და გადაწყვიტავს ფერნანდოს თავის სამშობლოში, კოლუმბიაში ჩააკითხოს, იქ კი გაიგებს, რომ კაცი რომელიც მას შეუყვარდა, სინამდვილეში სხვა პიროვნებაა და მას მიგელ ესტევესი ქვია.
ალტ=სერიალ ყალბი პროფილის ლოგო|მინი|255x255პქ|სერიალ ყალბი პროფილის ლოგო
მინი|255x255პქ|სერიალ ყალბი პროფილის მეორე სეზონის პოსტერი

## მონაწილეობენ 
## სეზონები და ეპიზოდები 
## რესურსები ინტერნეტში 
* 

კატეგორია:კოლუმბიური ტელესერიალები